2. pielikums
Atklāta konkursa, 
id. Nr. MNP 2026/54,
nolikumam
DARBA UZDEVUMS
“Mārupes novada pašvaldības zemes vienību, infrastruktūras un ēku funkcionālā risinājuma attīstības izvērtējums”
 
1. Mārupes novada pašvaldības zemes vienību un infrastruktūras funkcionālā risinājuma attīstības izvērtējuma pamatojums
Izvērtējuma mērķis ir izstrādāt konceptus izglītības, sporta un kultūras infrastruktūras projektiem, nosakot piemērotākās zemes vienības un ņemot vērā to atrašanās vietu, piekļūstamību, inženiertehnisko nodrošinājumu, apkārtējo apbūvi un atbilstību teritorijas plānojumam, kā arī novērtēt attīstības iespējas atbilstoši ilgtspējīgas teritorijas attīstības principiem.

Mārupes novada pašvaldības rīcībā atrodas vairākas zemes vienības ar dažādu attīstības potenciālu un funkcionālo nozīmi. Ņemot vērā pašvaldības autonomās funkcijas un novada iedzīvotāju skaita pieaugumu, kā rezultātā ir pieprasījumu pēc pirmsskolas un vispārējas izglītības nodrošinājuma, kvalitatīvas sporta un rekreācijas infrastruktūras un kultūras un brīvā laika iespējām, ir nepieciešams izvērtēt zemes vienību piemērotību turpmākai attīstībai.

Izvērtējuma ietvaros paredzēts analizēt pašvaldības īpašumā esošo zemesgabalu atbilstību daudzfunkcionālu objekta attīstībai. Kā potenciālie attīstības virzieni tiek izskatīti sekojoši projekti izglītības, sporta un kultūras jomā:
A DAĻA (Esošās būves (izglītības joma)):
· Jaunmārupes pamatskolas pielāgošana vidusskolas korpusam (audzēkņu skaits – 270);
· Mārupes pamatskolas pielāgošana vidusskolas korpusam (audzēkņu skaits – 270);
· Mārupes Valsts ģimnāzijas telpu vajadzību risinājumu pielāgošana (audzēkņu skaits – 321).
B DAĻA (Esošās būves (Sporta un kultūras joma)):
· Sporta būves koncepts pie Sporta skolas Kantora ielā 97, (slēgta tipa futbola halles 40x60m izveidei vai sporta infrastruktūras izveidei telpās komandu sporta veidiem);
· Sporta infrastruktūras izveide telpās pie Babītes sporta kompleksa;
· Sporta un aktīvās atpūtas teritorijas koncepts (Tīraine t.sk. BMX trases pārbūve);
C DAĻA (Nākotnes iecere)
· Multifunkcionāls olimpiskais sporta komplekss;
· Multifunkcionāls sporta laukums Mārupes novadā (kādā no apkaimēm);
· Multifunkcionāls kultūrizglītības centrs Mārupes pagastā
2. Pakalpojuma sniedzējs, izstrādājot nodevumus (A, B un C daļai atsevišķi), ņem vērā:
1. Mārupes novada Ilgtspējīgas attīstības stratēģiju 2022.–2034. gadam;
2. Mārupes novada Teritorijas plānojumu (spēkā esošo un plānotais);
3. Mārupes novada pašvaldība Izglītības ekosistēmas attīstības stratēģija 2025.–2029. gadam;
4. Sporta un aktīvās atpūtas attīstības stratēģiju 2025.–2034. gadam;
5. spēkā esošos normatīvos aktus teritorijas attīstības plānošanas un būvniecības jomā;
6. 2025. gadā veiktie demogrāfijas pētījumi;
7. Sagatavotos informatīvos materiālus:
· Satiksmes intensitātes dati;
· Skolēnu pārvadājumu maršruti un skaiti;
· Sabiedriskā transporta plāns;
· Planšete/pieeja topogrāfijai;
· Plānotās investīcijas 
· Izglītojamo skaits
· Plānotā telpu programma;
· u.c.
 
3. Darba uzdevums - paredzamās aktivitātes un rezultāti noteikto uzdevumu veikšanai:
3.1. Esošās un nākotnes (10 gadu griezumā) situācijas izpēte Mārupes novadā (A, B un C daļai)
3.1.1. Izvērtēt Mārupes novada sabiedriskā transporta un skolēnu transporta pieejamību, maršrutu pārklājumu un savienojumu ar Rīgas valstpilsētas un apkārtējām teritorijām saistībā ar zemes vienībām; 
3.1.2. Izvērtēt Mārupes novadā esošos valsts un pašvaldības  autoceļu infrastruktūras tīklu, satiksmes organizāciju un izvērtēt esošās  gājēju un velosipēdu infrastruktūras nodrošinājumu, savienojamību un drošību saskaņā ar Mārupes novada Ilgtspējīgas attīstības stratēģiju 2022.–2034. gadam;
3.1.3. Izvērtēt esošās un plānotās inženiertehniskās infrastruktūras nodrošinājuma atbilstību zemes vienību perspektīvajai attīstībai.

3.2. Zemes vienību izvērtējums, nosakot tā piemērotību sporta, izglītības un kultūras būvju attīstībai (A, B un C daļai):
3.2.1. Identificēt katra zemesgabala priekšrocības un attīstības potenciālu;
3.2.2. Noteikt trūkumus un ierobežojumus, kas var ietekmēt būvniecības ieceres realizāciju;
3.2.3. Izvērtēt iespējamos apgrūtinājumus (piemēram, aizsargjoslas, inženierkomunikāciju izvietojumu u.c.);
3.2.4. Analizēt zemesgabala piekļūstamību un transporta infrastruktūras nodrošinājumu;
3.2.5. Novērtēt inženiertehniskās apgādes pieejamību;
3.2.6. Izvērtēt apkārtējās teritorijas esošās un plānotās funkcijas, to savstarpējo saderību ar sporta, izglītības un kultūras būvju attīstību. 

Priekšlikumu izstrāde piemērotākajai zemes vienībai: (attiecas C daļu)
Multifunkcionālam olimpiskajam sporta kompleksam,
Multifunkcionālam sporta laukumam Mārupes novadā (kādā no apkaimēm);
Multifunkcionālam kultūrizglītības centram Mārupes pagastā
 
I posms (attiecas C daļu):
1.1. infrastruktūras pieejamība un pamatojums izvēlētajam zemes gabalam (t.sk. SVID analīze);
1.2. pēc zemes vienību analīzes veikšanas Pakalpojuma sniedzējs izvēlas piemērotāko zemesgabalu sporta, izglītības, kultūras būvju attīstībai;
1.3. Izstrādā attīstības priekšlikumus - priekšlikuma ietvaros nepieciešams pamatot izvēlētā zemesgabala atbilstību plānotajai attīstības iecerei;
 
II posms (attiecas C daļu):
2.1. Izstrādāt būves novietojuma principālo risinājumu katrā zemesgabalā. 
2.2. Noteikt orientējošo apbūves apjomu un nepieciešamo kopējo platību, ieskicējot funkcionālo zonējumu ēkas ietvaros. 
2.3. Paredzēt transporta piekļuves risinājuma piedāvājumu ar autostāvvietu izvietojumu un gājēju plūsmas organizāciju;
2.4. Sagatavot principālu grafisko materiālu (skici), kas attēlo būves novietojumu, piekļuvi un galvenās funkcionālās zonas;
2.5. Izstrādāt ieteicamos risinājumus: pagaidu risinājumi, ekonomiskos utt.;
2.6. Noteikt termiņus būvniecības risinājumiem;
2.7. Noteikt iepirkuma veidu un sagatavot galvenās tehniskās prasības metu konkursam kultūras multifunckcionālajam centram, multifunkcinālajam spora centram un multifunkcionālam olimpiskajam sporta kompleksam.
4. Darba organizācija
4.1. Pakalpojumu sniedzējs darbu veic Mārupes novada Izglītības, kultūras un sporta pārvaldes vadītājas vadībā, pēc nepieciešamības sniedzot informāciju par darbu izpildes gaitu, veikto aktivitāšu rezultāti apkopojami nodevumos, kas iesniedzami Darba uzdevuma (6. punktā) norādītajā termiņā; 
4.2. Darba izpildei nav nepieciešami aizsargājami personas dati, pētījums tiek veikts, ievērojot normatīvos aktus par personu datu aizsardzību;
4.3. Līguma izpildes laikā vismaz reizi divās nedēļās sniedz rakstisku informāciju Darba grupai par darbu izpildes progresu vai pēc vajadzības biežāk, nepieciešamības gadījumā pēc Pasūtītāja pieprasījuma vai pašam iniciējot nepieciešamību organizēt Darba grupas sanāksmi. Darba grupai, Darba izpildes gaitā, ir tiesības dot Pakalpojumu sniedzējam saistošus norādījumus, priekšlikumus, tai skaitā papildus uzdevumus, par kuru izpildi netiek prasīta papildus atlīdzība, lai sasniegtu Tehniskajā specifikācijā norādītos mērķus; 
4.4. [bookmark: _Hlk233315834]Pakalpojumu sniedzējs nodrošina izstrādāto nodevumu prezentēšanu stratēģiskās plānošanas vadības darba grupai un, ciktāl tas nepārsniedz ar Līgumu noteiktos uzdevumus pēc būtības, veic sniegto priekšlikumu iestrādi nodevumā(os) – ne vēlāk kā 2 (divu) nedēļu laikā no sniegto priekšlikumu nosūtīšanas dienas (nosūtīts e-pastā bez droša elektroniska paraksta);
4.5. [bookmark: _Hlk232614638]Pakalpojuma sniedzējam jānovērš Pasūtītāja konstatētās nodevuma(u) neatbilstības Līgumam, darba uzdevumam. Neatbilstību novēršanas termiņš - ne vēlāk kā 2 (divu) nedēļu laikā no attiecīga pieprasījuma nosūtīšanas dienas;
4.6. Nodevumu(s), pēc prezentēšanas stratēģiskās plānošanas vadības darba grupai un norādījumu, priekšlikumu iestrādes vai trūkumu novēršanas, apstiprina Mārupes novada Izglītības, kultūras un sporta pārvaldes vadītāja;
4.7. Darbs tiek uzskatīts par pilnībā izpildītu pēc nodevuma(u) pilnīgas izstrādes, apstiprināšanas un pieņemšanas – nodošanas akta abpusējas parakstīšanas.
 
5. Prasības darba organizācijai:
· Dokumentācijas sagatavošana latviešu valodā, tā lai dokumenti būtu praktiski izmantojami un rediģējami (Word (.docx), Excel (.xlsx)), ja tas nav iespējams, var izmantot citus formātus.
· Sagatavoto materiālu prezentācija un prezentācijas nodošana pasūtītājam Powerpoint failu formātā;
· Dokumentācijā jāiekļauj:
· Zemes vienību izvērtējums;
· Analītiskā daļa (transporta, infrastruktūras, apkārtnes funkciju u.c. izvērtējums)
· Kartogrāfiskie materiāli (ja attiecināms);
· Vizuālie materiāli (shēmas, diagrammas, principiālie ēkas plāni u.c.);
· Kopsavilkums.
6. Pakalpojuma izpildē veicamie uzdevumi un termiņi:
Pakalpojuma izpildes termiņš: Izpildītājs 5 (piecu) mēnešu laikā no līguma abpusējas parakstīšanas dienas iesniedz pasūtītājam nodevumus par katru daļu (A, B un C) atsevišķi.
Prezentēt nodevumus stratēģiskās plānošanas darba grupā, priekšlikumu iestrāde nodevumos, izvēlēto zemes gabalu apstiprinājuma iegūšana.
Pēc priekšlikumu iestrādes nodevumos (priekšlikumu iestrādes termiņš saskaņā ar Tehniskās specifikācijas 4.4. punktu), Izpildītājs iesniedz precizētos nodevumus Pasūtītājam.
Pasūtītājs izvērtē un saskaņo nodevumu(us) 2 (divu) mēnešu laikā no nodevumu saņemšanas dienas, ja nav nepieciešama precizēšana. 
Nodevuma(u) precizēšana vai neatbilstību novēršana veicama Tehniskās specifikācijas 4.4.  vai attiecīgi 4.5. punktā noteiktajā kārtībā un termiņā.
Tehnisko specifikāciju izstrādāja darba grupa: Liene Šmite, Viktorija Mogiļeviča, Uldis Bārdulis, Edgars Jansons, Gerda Rubīna-Kiukucāne, Arnis Priediņš
